Saftu: Busstaking sál verskerp as ooreenkoms nie bereik word | Maroela Media
Puseletso Molise, die provinsiale sameroeper van Saftu in Noordwes, praat met stakende busbestuurders by 'n busstasie in Rustenburg. Foto: ANA
Die vakbondfederasie Saftu het Dinsdag gedreig dat die landwye busstaking verskerp sal word indien 'n ooreenkoms tussen partye nié teen Dinsdagaand bereik is nie.
Puseletso Molise, die provinsiale sameroeper van Saftu in Noordwes, het gesê die vakbondfederasie verwag dat 'n ooreenkoms teen 18:00 Dinsdagaand bereik is.
Molise het gesê taxi- en vragmotorbestuurders, mynwerkers en die algemene publiek sal ook nou gevra word om by die staking aan te sluit. "Die staking gaan aan. Ons het kragte gemobiliseer. Die taxi-bedryf sal by die staking aansluit, vragmotorbestuurders sal hul vragmotors in die middel van paaie stop en dit daar los, mynwerkers sal ophou werk en die algemene publiek sal die staking ondersteun," het hy gesê.
Dit was teen Woensdagoggend onduidelik of 'n ooreenkoms bereik is.
"Ons wil hê passasiers moet weet en verstaan dat dit nie ons is wat die vervoer [busse] weier nie. Daarom moet hulle aansluit by die stryd teen die mense wat nie vir hulle omgee nie," het Molise gesê.
Die landwye busstaking het reeds op 18 April begin en lei daartoe dat duisende pendelaars daagliks gestrand is of noodgedwonge van duurder alternatiewe vervoer gebruik moet maak. Busbestuurders dring aan op beter werkstoestande en 'n minimumloon van R8 000. Busbestuurders, onder leiding van die vakbond Satawu, staak al sedert verlede week landwyd terwyl hulle 'n algemene salarisverhoging van 12% eis. Werkgewers was slegs bereid om 7% aan te bied.
Parlement se net trek nouer om Supra
Lekker staak dit is HEERLIK SONDER Die ongeskikte onpadwaardige busse op die pad . en ek gee nie 'n duit om vir die pendelaars nie, hulle STAAK te heerlik saam … bly dan maar sonder werk en sonder vervoer . Hoekom is sommige mense tevrede met die minimumloon en die ander nie? Dit is weer FAT CATS wat die mense opsteek en verwagtinge skep wat NIEMAND kan bykom nie … HOU AAN STAAK .. net vreemd op SWART MAANDAG toe die EFF en almal se monde vol was oor die 'ontwrigting' wat die WIT MAN veroorsaak het maar as die… Lees meer »
Hulle almal het motors in elkgeval. Geen verskoning om nie te gaan werk nie, nou pleit hulle kastig weer "poverty"!
hulle staak vir meer geld maar lig hulle ook die penelaars in dat as hulle meer loon kry hulle meer moet betaal vir die bus trip en ja daar kan gerus gekyk word na die bestuurder hoe hulle op die pad bestuur en na die busse ook wrakke
Wat ons op maroela sien is niks.
Oral brand die land, is daar moord, word kinders verkrag, diefstal, anargie daars nie werk nie, stede is oorbevolk met baie buitelanders. Die gewese mooi land is onregeerbaar. Moet daar nie maar weer n "STATE of EMERGENCY" afgekondig word sodat die ou bietjie polisimanne en weermag die klomp wetteloses vasvat nie?